pythainlp/thai-wiki-dataset-v4 huggingface dataset:
ช่องสามหมอ

ช่องสามหมอ เป็นช่องเขาขาดที่เกิดจากทางน้ำไหลตัดผ่านแนวเขาสองลูก ฝั่งตะวันตกคือภูโค้งที่ต่อมาจากภูแลนคา ฝั่งตะวันออกคือภูผาแดงที่เป็นแนวต่อขึ้นไปหาภูเม็ง ถือเป็นเขตแดนระหว่างจังหวัดชัยภูมิกับจังหวัดขอนแก่น
ที่มาของชื่อ.
ช่องสามหมอ ตั้งชื่อตามลำห้วยสามหมอ ซึ่งเป็นลำห้วยสาขาหนึ่งของลำน้ำชี คำว่า “สามหมอ” หมอในที่นี้หมายถึง หมอปราบจระเข้ ตามตำนานที่เล่าต่อกันมามีอยู่ว่า เดิมในลำห้วยมีจระเข้ดุร้ายอาศัยอยู่ และได้กัดทำร้ายชาวบ้านที่มาอาศัยแหล่งน้ำ จึงต้องหาหมอจระเข้มาปราบ ซึ่งต้องใช้หมอจระเข้ถึง 3 คนจึงจะปราบจระเข้ดุร้ายดังกล่าวลงได้ จึงเป็นที่มาของชื่อห้วยสามหมอ และนำมาใช้เรียกช่องสามหมอตั้งแต่นั้น ชุมชนที่อยู่อาศัยรอบภูเขาแห่งนี้ รวมทั้งผู้ที่สัญจรผ่านทางช่องสามหมอ เสมือนได้รับการอำอวยพรให้อยู่เย็นเป็นสุข และแคล้วคลาดปลอดภัย
ใน[[สมัยธนบุรี]] ถึง[[รัตนโกสินทร์]]ตอนต้น ช่องสามหมอมีบทบาทที่เด่นชัดขึ้นในด้านการศึกสงคราม โดยเฉพาะในช่วงเหตุการณ์วุ่นวายที่[[เจ้าอนุวงศ์]]แห่ง[[เวียงจันทร์]]ต้องการรวบรวมหัวเมืองลาวในเขตภาคอีสานและประกาศตัวเป็นอิสระจากสยาม ทำให้[[พระบาทสมเด็จพระนั่งเกล้าเจ้าอยู่หัว]]แห่งกรุงเทพฯ ต้องส่งทัพหลวงขึ้นมาปราบปราม โดยช่องสามหมอเป็นช่องทางหนึ่งที่ต้องยกทัพผ่าน เพื่อขึ้นไปกำราบเวียงจันทร์ 
เหตุการณ์ครั้งนี้ทำให้ ช่องสามหมอ ได้ปรากฏชื่อในบทกวีเป็นครั้งแรก ในนิราศทัพเวียงจันทร์ ของหม่อมเจ้าทับ พระโอรสในกรมหลวงเสนีบริรักษ์ ซึ่งรำพันเอาไว้ว่า
ปัจจุบันการเดินทางผ่านช่องสามหมอมีความสะดวกสะบายกว่าอดีตมากนัก เมื่อมีการตัดขยายเส้นทางเป็นสี่ช่องถนน
ตำบลแชฮร์เมยอน

แชฮร์เมยอน  เป็นตำบลในอำเภอกลาง เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 4,810 คนใน 1,049 ครัวเรือน
ศาสนาพุทธในเอเชียตะวันออกเฉียงใต้

ศาสนาพุทธในเอเชียตะวันออกเฉียงใต้ เป็นศาสนาที่มีความสำคัญและมีผู้นับถืออย่างกว้างขวาง โดยประกอบด้วยนิกายหลักสองนิกาย คือ เถรวาท (Theravada) และ มหายาน (Mahayana) ในอดีต ศาสนาพุทธนิกายมหายานเคยรุ่งเรืองในหลายพื้นที่ แต่ในปัจจุบัน นิกายเถรวาทเป็นนิกายหลักในประเทศภาคพื้นทวีป ในขณะที่นิกายมหายานยังคงมีบทบาทสำคัญในบางประเทศและในกลุ่มชาวจีนโพ้นทะเล
ศาสนาพุทธนิกายเถรวาท.
นิกายเถรวาทเป็นนิกายที่ประชากรส่วนใหญ่นับถือในประเทศแถบเอเชียตะวันออกเฉียงใต้ภาคพื้นทวีป (Mainland Southeast Asia) ได้แก่:
ศาสนาพุทธนิกายมหายาน.
นิกายมหายานมีการนับถือในบริบทที่แตกต่างกันไปในแต่ละประเทศ
ประเทศเวียดนาม.
ประเทศเวียดนาม เป็นประเทศในเอเชียตะวันออกเฉียงใต้ภาคพื้นทวีปที่ประชากรส่วนใหญ่ยังคงนับถือศาสนาพุทธนิกายมหายานอย่างต่อเนื่อง ซึ่งเป็นผลมาจากอิทธิพลทางวัฒนธรรมและศาสนาจากประเทศจีนที่มีมาอย่างยาวนาน
ในกลุ่มประเทศภาคพื้นสมุทรและชุมชนชาวจีน.
ในอดีต ศาสนาพุทธนิกายมหายานเคยมีความเจริญรุ่งเรืองอย่างยิ่งในเอเชียตะวันออกเฉียงใต้ภาคพื้นสมุทร (Maritime Southeast Asia) โดยเฉพาะในสมัยอาณาจักรศรีวิชัยและราชวงศ์ไศเลนทร์ในประเทศอินโดนีเซีย
ปัจจุบัน ผู้นับถือศาสนาพุทธนิกายมหายานในภูมิภาคนี้ส่วนใหญ่เป็นชาวจีนโพ้นทะเล ที่อาศัยอยู่ในประเทศต่าง ๆ โดยเป็นศาสนาหลักของชุมชนชาวจีนใน:
ศาสนาพุทธตามประเทศ.
ปัจจุบันมีผู้นับถือศาสนาพุทธในเอเชียตะวันออกเฉียงใต้ประมาณ 190–205 ล้านคน ทำให้เป็นศาสนาที่มีผู้นับถือมากเป็นอันดับ 2 ของภูมิภาค โดยเป็นรองแค่ศาสนาอิสลาม ประมาณร้อยละ 35 ถึง 38 ของผู้นับถือศาสนาพุทธทั่วโลกอยู่ในเอเชียตะวันออกเฉียงใต้ ต่อไปนี้คือรายชื่อประเทศในเอเชียตะวันออกเฉียงใต้เรียงตามผู้นับถือศาสนาพุทธมากไปหาน้อยตามร้อยละของจำนวนประชากร
กองร้อยปฏิบัติการพิเศษส่งทางอากาศ

กองร้อยปฏิบัติการพิเศษส่งทางอากาศ (#เปลี่ยนทาง , ASSC), มีชื่อหน่วยเป็นที่รู้จักอีกชื่อว่า กองร้อยปฏิบัติการพิเศษเหลียงชาน  เป็นหน่วยรบพิเศษที่ขึ้นตรงต่อกองทัพบกสาธารณรัฐจีน (กองทัพบกไต้หวัน) มีฐานบัญชาการหน่วยตั้งอยู่ในเทศมณฑลผิงตง ประเทศไต้หวัน มีหน้าที่การปฏิบัติการเฉพาะกิจด้านคอมมานโด รวมถึงการจู่โจมเด็ดหัวในยามสงคราม
การประกอบกำลัง.
กองร้อยปฏิบัติการพิเศษส่งทางอากาศ ก่อตั้งในราว ค.ศ. 1980 กองกำลังนี้มีความคล้ายคลึงกับกองกำลังเดลตา กองทัพบกสหรัฐ เป็นหน่วยรองภายใต้การบังคับบัญชาจากหน่วยบัญชาการรบพิเศษและการบินกองทัพบก มีกำลังรบจากการประมาณการอยู่ที่ 150 นาย
การทิ้งระเบิดที่สิงคโปร์ (ค.ศ. 1941)

การทิ้งระเบิดที่สิงคโปร์ เป็นการโจมตีในวันที่ 8 ธันวาคม ค.ศ. 1941 โดยเครื่องบินทิ้งระเบิดจี3เอ็ม "เนลล์" 17 ลำของมิโฮโระแอร์กรุป ("มอโฮโระไคงุงโคกูไต") ในกองทัพเรือจักรวรรดิญี่ปุ่น เริ่มบินจากถูเสิ่วหมตในอินโดจีนตอนใต้ การโจมตีเริ่มขึ้นในช่วงเวลาประมาณ 4:30 น. หลังกองทัพญี่ปุ่นขึ้นบกที่โกตาบารู มาลายาไปไม่นาน นี่เป็นช่วงแรกที่ประชากรสิงคโปร์รู้ว่ามีสงครามเกิดขึ้นในตะวันออกไกล
แซรอบ (จังหวัดอาเซอร์ไบจานตะวันออก)

แซรอบ  เป็นเมืองและเมืองหลักในเทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 เมืองนี้มีประชากร 42,057 คนใน 11,045 ครัวเรือน
แซรอบเป็นที่รู้จักจากพรม
เทศมณฑลแซรอบ

แซรอบ  เป็นเทศมณฑลในจังหวัดอาเซอร์ไบจานตะวันออก ประเทศอิหร่าน โดยมีแซรอบเป็นเมืองหลัก จากสำมะโน พ.ศ. 2559 เทศมณฑลนี้มีประชากร 125,341 คนใน 38,446 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเมฮ์แรบอน และมี 4 เมือง ได้แก่ แซรอบ, เมฮ์แรบอน, แชแรบียอน และดูซดูซอน
ฉุริม

ฉุริม  เป็นนักปีนเขาชาวเนปาลและผู้หญิงคนแรกที่ปีนยอดเขาเอเวอเรสต์สองครั้งในฤดูเดียวกัน ซึ่งทำให้ "บันทึกสถิติโลกกินเนสส์" บันทึกสถิตินี้ในปี ค.ศ. 2013 เธอทำสำเร็จในปี ค.ศ. 2012 ด้วยการปีนเขาเอเวอเรสต์ในวันที่ 12 และ 19 พฤษภาคมของปีนั้น
ฉุริมเป็นชาวเศรปาจากตาปเลชุงในภาคตะวันออกของประเทศเนปาล เช่นเดียวกันชาวเศรปาส่วนใหญ่ เธอใช้ชื่อเพียงชื่ออย่างเดียวแทนที่จะใช้ทั้งชื่อและนามสกุล
ทีโมธี ฮัตตัน

ทีโมธี ทาร์ควิน ฮัตตัน (เกิด 16 สิงหาคม ค.ศ. 1960) เป็นนักแสดงและผู้กำกับภาพยนตร์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยมที่อายุน้อยที่สุด ขณะอายุ 20 ปี จากบทบาทคอนราด จาเรตต์ ในภาพยนตร์เรื่อง "เส้นทางมนุษย์" (1980) เขายังปรากฏอยู่ในภาพยนตร์และโทรทัศน์ที่สำคัญมากมาย อย่างเช่น "แท็ปส์ ตบเท้าปฏิวัติ" (1981), "เดอะฟัลคอนแอนด์เดอะสโนว์แมน" (1985) และ "สมองครึ่งหนึ่ง ฆ่าไม่หมด" (1993)
ฮัตตันแสดงเป็นอาร์ชี กูดวิน ในซีรีส์ทางช่องเอแอนด์อีเรื่อง "อะนีโรวูล์ฟมิสเตอรี" (2000–2002), นาธาน "เนธ" ฟอร์ด ในซีรีส์ทางช่องทีเอ็นทีเรื่อง "ทีมยอดจารชน ปล้นเหนือเมฆ" (2008–2012) และมีบทบาทในฤดูกาลแรกของซีรีส์ระทึกขวัญเรื่อง "แจ็ก ไรอัน" (2018)
ต้นพระชัยศรีมหาโพธิ์

ต้นพระชัยศรีมหาโพธิ์  เป็นต้นโพศักดิ์สิทธิ์ซึ่งเป็นกิ่งชำด้านทิศใต้ของต้นพระศรีมหาโพธิ์ที่พระโคตมพุทธเจ้าประทับนั่งเมื่อตรัสรู้ในพุทธคยา ประเทศอินเดีย ซึ่งพระสังฆมิตตาเถรีนำมาปลูกไว้ในสวนมหาเมฆวัน เมืองอนุราธปุระ ประเทศศรีลังกา เมื่อ 288 ปีก่อนคริสตศักราช จึงถือเป็นต้นไม้ที่อายุยืนที่สุดในโลกที่มนุษย์ปลูกไว้
ในเดือนเมษายน ค.ศ. 2014 ทางการศรีลังกาสั่งห้ามการก่อสร้างทุกอย่างในรัศมี เว้นแต่ปรากฏชัดว่าจะไม่เป็นอันตรายต่อต้นไม้
คูดียอน (เทศมณฑลลอเมร์ด)

คูดียอน  เป็นหมู่บ้านในตำบลคอล อำเภอเอชแคนอน เทศมณฑลลอเมร์ด จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 777 คนใน 174 ครัวเรือน
ตำบลแอฮ์แมดอบอด (เทศมณฑลเอฆลีด)

แอฮ์แมดอบอด  เป็นตำบลในอำเภอแฮแซนอบอด เทศมณฑลเอฆลีด จังหวัดฟอร์ส ประเทศอิหร่าน แบ่งเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 5,003 คนใน 1,152 ครัวเรือน
การยึดกรุงคาบูล (พ.ศ. 2564)

กองกำลังของกลุ่มตอลิบานเข้ายึดครองกรุงคาบูล เมืองหลวงของประเทศอัฟกานิสถานในวันที่ 15 สิงหาคม 2564 ภายหลังการการรุกรานที่ดำเนินมาตั้งแต่พฤษภาคม 2564 การยึดกรุงคาบูลเสร็จสมบูรณ์ในช่วงไม่กี่ชั่วโมงหลังประธานาธิบดี อัชราฟ ฆานี ลี้ภัยออกไปยังประเทศทาจิกิสถาน โดยที่เมืองหลวงประจำจังหวัดส่วนใหญ่ของอัฟกานิสถานได้ถูกยึดครองโดยตอลิบาน หลังจากที่สหรัฐอเมริกาเริ่มถอนกำลังออกจากอัฟกานิสถาน ซึ่งมีแผนจะเสร็จสิ้นในเดือนสิงหาคม 
การเจรจากำลังดำเนินอยู่ระหว่างผู้แทนของตอลิบานกับรัฐบาลอัฟกานิสถาน ซึ่งเป็นไปได้สูงว่าผลสุดท้ายคือรัฐบาลอัฟกานิสถานจะต้องยอมรับความพ่ายแพ้และจัดตั้งรัฐบาลใหม่ภายใต้กลุ่มตอลิบาน กลุ่มตอลิบานได้ร้องขอให้มีการถ่ายโอนอำนาจโดยไร้ความรุนแรง และรัฐบาลอัฟกานิสถานก็แสดงท่าทียอมรับต่อคำขอนี้ อย่างไรก็ตาม รัฐบาลอัฟกานิสถานได้เรียกร้องให้เป็นการเปลี่ยนถ่ายอำนาจไปยังรัฐบาลเฉพาะกาล ในขณะที่ตอลิบานต้องการอำนาจรัฐบาลโดยสมบูรณ์ ส่วนกองกำลังเนโตยังคงปักหลักอยู่ในคาบูลต่อ
เชนอรอน

เชนอรอน  เป็นเมืองและเมืองหลักในเทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 เมืองนี้มีประชากร 41,735 คนใน 10,179 ครัวเรือน
อับดุล ฆานี บาราดาร์

มุลลอ อับดุล ฆานี บาราดาร์ (ดารี/; เกิดใน ค.ศ. 1968) เป็นผู้ร่วมก่อตั้งกลุ่มตอลิบานในประเทศอัฟกานิสถาน เขาเคยเป็นผู้แทนของมุฮัมมัด อุมัร ผู้ให้ชื่อเล่นเขาว่า 'บาราดาร์' ซึ่งหมายถึง 'พี่/น้องชาย' หรือ พี่/น้องชายมุลลอ บาราดาร์เคยถูกจับกุมในประเทศปากีสถานโดนทีมเจ้าหน้าที่ข่าวกรองปากีสถาน (ISI) และสำนักข่าวกรองกลางสหรัฐ (CIA) ในเดือนกุมภาพันธ์ ค.ศ. 2010 และถูกปล่อยตัวในวันที่ 24 ตุลาคม ค.ศ. 2018 ตามคำร้องขอของสหรัฐ หลังจากถูกปล่อยตัวแล้ว บาราดาร์ดำรงตำแหน่งหัวหน้าคณะการทูตของกลุ่มตอลิบาน ซึ่งมีสำนักงานตั้งอยู่ในกรุงโดฮา ประเทศกาตาร์ และมีบทบาทในกลุ่มตอลิบานมากขึ้น
ออร์น (จังหวัดเมิซ)

ออร์น ([ɔʁn]) เป็นเทศบาลในจังหวัดเมิซ ประเทศฝรั่งเศส หมู่บ้านนี้เป็นหนึ่งในเก้าหมู่บ้านฝรั่งเศสที่ถูกทำลายในสงครามโลกครั้งที่หนึ่ง และเป็นหนึ่งในหกหมู่บ้านที่ไม่ได้สร้างขึ้นใหม่ ในปัจจุบันเป็นอนุสรณ์สถานแห่งหนึ่ง
แม้ว่าจะมีบ้านเรือนและประชากรอาศัยอยู่ถาวรจำนวนหนึ่ง แต่หมู่บ้านนี้ก็ได้รับการจัดอยู่ในสถานะ "ตายเพื่อฝรั่งเศส"
ประชากร.
ใน ค.ศ. 2018 เทศบาลนี้มีประชากร 6 คน
มณฑลบูรพา

มณฑลบูรพา หรือเดิมชื่อ มณฑลเขมร ตั้งขึ้นเมื่อ พ.ศ. 2434 ประกอบด้วยเมืองเสียมราฐ เมืองพระตะบอง เมืองพนมศก และเมืองศรีโสภณ ซึ่งปัจจุบันเป็นส่วนหนึ่งของประเทศกัมพูชา โดยได้เสียดินแดนไปเมื่อวันที่ 23 มีนาคม พ.ศ. 2449 เพื่อแลกกับเมืองตราด เมืองจันทบุรี และเมืองด่านซ้าย
ภูมิหลัง.
เมืองเสียมราฐ เมืองพระตะบอง เมืองพนมศก และเมืองศรีโสภณ เป็นดินแดนทางภาคตะวันตกของเขมร มีฐานะเป็นศูนย์รักษาการใช้ควบคุมอำนาจในเขมร ป้องกันการขยายตัวของญวน และเพื่อรักษาความปลอดภัยของประเทศ จนเมื่อ พ.ศ. 2338 พระบาทสมเด็จพระพุทธยอดฟ้าจุฬาโลกมหาราชทรงแต่งตั้งนักองค์เองออกไปเป็นพระเจ้าแผ่นดินกัมพูชา ปกครองในฐานะประเทศราช ส่วนเมืองพระตะบองและเสียมราฐ โปรดเกล้าฯ ให้เจ้าพระยาอภัยภูเบศร (แบน) ปกครองโดยขึ้นตรงกับกรุงเทพฯ นับแต่นั้นมา จนถึงสมัยที่ฝรั่งเศสเข้ามาแทรกแทรงกิจการในเขมร จน พ.ศ. 2410 ไทยจำเป็นต้นยกเขมรให้ฝรั่งเศส แต่ยังคงขอสงวนเมืองพระตะบองและเสียมราฐไว้เป็นของไทย แลกกับการยกเลิกการเป็นเจ้าอธิราชเหนือเขมร
เมืองเสียมราฐ เมืองพระตะบอง เมืองพนมศก และเมืองศรีโสภณ ถูกรวมเข้าด้วยกันเป็นมณฑลที่ชื่อว่า "มณฑลเขมร" เมื่อ พ.ศ. 2434 ตามนโยบายจัดตั้งมณฑลชั้นนอก 6 มณฑล เพื่อป้องกันการคุกคามภายนอก และเพื่อเป็นการทดลองระเบียบการปกครองแบบใหม่ โปรดเกล้าฯ ให้พระยามหาอำมาตยาธิบดี (หรุ่น ศรีเพ็ญ) เป็นข้าหลวงใหญ่ โดยตั้งที่ทำการมณฑลอยู่ที่เมืองศรีโสภณ มีเจ้าพระยาคทาธรธรณินทร์ (เยีย อภัยวงศ์) เป็นผู้ว่าราชการเมืองพระตะบอง (ซึ่งกำลังป่วยหนัก) แต่เบื้องต้นยังไม่ได้จัดระเบียบแบบแผนเหมือนมณฑลเทศาภิบาลซึ่งได้มีการจัดให้มีภายหลัง ท้ายสุดได้รับการจัดระเบียบการปกครองแบบมณฑลเทศาภิบาล เมื่อ พ.ศ. 2439
ต่อมาเปลี่ยนชื่อมาเป็น "มณฑลตะวันออก" เมื่อ พ.ศ. 2442 และเป็น "มณฑลบูรพา" เมื่อ พ.ศ. 2443 จนกระทั่งเมื่อวันที่ 23 มีนาคม พ.ศ. 2449 ไทยต้องยอมทำสัญญายกมณฑลบูรพาให้กับฝรั่งเศสเพื่อแลกกับเมืองตราดและเมืองด่านซ้าย รวมถึงเกาะใต้แหลมสิงห์ไปจนถึงเกาะกูด เป็นของสยาม และสิทธิของคนเอเชียในบังคับฝรั่งเศสซึ่งต้องอยู่ภายใต้อำนาจศาลไทย
การปฏิรูป.
ด้านการปกครอง ได้มีการจัดอำเภอเสียใหม่ โดยมณฑลบูรพามีอำเภอทั้งหมด 13 อำเภอ ส่วนอำเภอที่เคยมีอยู่แล้วก็ยกเลิกไป มีผลตั้งแต่วันที่ 1 กันยายน พ.ศ. 2448 นายอำเภอก็คือเจ้าเมือง เมืองขึ้น มีอำนาจต่างกัน แล้วแต่ที่เจ้าพระยาคทาธรธรณินทร์จะจัดให้ เช่น มีอำนาจในการตัดสินคดีได้ ส่วนกำนันผู้ใหญ่บ้านยังเป็นเหมือนอย่างเก่าแบบหัวเมืองชั้นใน
ด้านการศาลหลังการปฏิรูป พ.ศ. 2439 มี 3 ศาล คือ ศาลอำเภอ ศาลเมือง มีกรมการในเมืองเป็นตุลาการตัดสินทั้งความแพ่งและความอาญา อย่างศาลแบบเก่าในหัวเมืองชั้นใน โดยไม่ได้กำหนดว่าศาลใดชำระความได้เพียงใด เมื่อสอบสวนเสร็จแล้วต้องขอคำตัดสินจากเจ้าพระยาคทาธรธรณินทร์ อีกศาลหนึ่งคือ ศาลมณฑล มีหน้าที่ชำระความเกี่ยวกับคนในบังคับต่างประเทศ และรับอุทธรณ์ความที่ส่งมาจากหัวเมืองอื่นในมณฑลบูรพา วิธีการพิจารณาคดีเช่นเดียวกับสองศาลข้างต้น ต้องร่างคำพิพากษาปรึกษาเจ้าพระยาคทาธรธรณินทร์ก่อน
ด้านการคมนาคม ได้มีการเสนอเส้นทางรถไฟสายกรุงเทพ-พระตะบอง-จันทบุรี แต่รัฐบาลไม่อนุญาตให้สร้างเนื่องจากจะทำให้ควบคุมพระตะบองได้ยากลำบาก มีการเปิดที่ทำการไปรษณีย์ระหว่างเมืองพระตะบองกับพนมเปญเมื่อวันที่ 1 มีนาคม พ.ศ. 2432 ต่อมาได้เปิดแห่งอื่น ๆ และได้เปิดโทรเลขติดต่อกับต่างประเทศเมื่อ พ.ศ. 2436
เทศมณฑลรอมแซร์

รอมแซร์  เป็นเทศมณฑลในจังหวัดมอแซนแดรอน ประเทศอิหร่าน โดยมีรอมแซร์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 67,675 คนใน 19,666 ครัวเรือน เทศมณฑลนี้มีเพียงอำเภอเดียวคืออำเภอกลาง และมี 2 เมืองคือรอมแซร์และเคทอเลมและซอดอตแชฮร์
เมฮร์แดชต์

เมฮร์แดชต์  ในอดีตมีชื่อว่า เมฮ์รอบอด  เป็นเมืองและเมืองหลักในอำเภอแบฮ์แมน เทศมณฑลแอแบร์คูฮ์ จังหวัดแยซด์ ประเทศอิหร่าน จากสำมะโน พ.ศ. 2549 เมืองนี้มีประชากร 7,201 คนใน 1,756 ครัวเรือน
SI (แก้ความกำกวม)

SI หรือ Si หรือ si อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดวังไคร้ (จังหวัดตาก)

วัดวังไคร้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำวัง ในตำบลวังหมัน อำเภอสามเงา จังหวัดตาก มีที่ดินตั้งวัดเนื้อที่ 6 ไร่ 1 งาน 93 ตารางวา และมีที่ธรณีสงฆ์ 2 แปลง เนื้อที่ 11 ไร่ 1 งาน 10 ตารางวา
วัดวังไคร้ตั้งวัดเมื่อ พ.ศ. 2450 มีนามตามชื่อหมู่บ้าน เดิมบริเวณที่ตั้งวัดเป็นป่ามีหนองคลองบึง และมีสัตว์ป่าสัตว์น้ำมากมายหลายชนิด ประชาชนได้อพยพมาจากถิ่นฐานต่าง ๆ เมื่อมีจำนวนมากพอสมควรแล้วจึงได้ดำเนินการวัดสร้างวัดนี้ขึ้นมา วัดมีเจดีย์เก่าแก่อยู่ก่อนและมีการทำบุญเจดีย์ทุกปี ในวันที่ 16 เมษายนของทุกปี และวัดนี้ใช้เป็นที่ประกอบพิธีกรรมทางศาสนาของชาวบ้าน หมู่ 2 บ้านวังไคร้ อำเภอสามเงา จังหวัดตาก วัดได้รับพระราชทานวิสุงคามสีมา เมื่อ 23 สิงหาคม พ.ศ. 2545 ปัจจุบันมีพระครูวินิตสีลโสภณ ดำรงตำแหน่งเจ้าอาวาส
นอกจากเจดีย์ วัดมีศาลาการเปรียญกว้าง 4 เมตร ยาว 34 เมตร สร้าง พ.ศ. 2510 กุฏิสงฆ์ จำนวน 2 หลัง เป็นอาคารไม้ ปูชนียวัตถุได้แก่ พระประธานจำนวน 4 องค์ เป็นพระพุทธรูปปูนปั้น
จิม บรอดเบนต์

จิม บรอดเบนต์ (เกิด 24 พฤษภาคม ค.ศ. 1949) เป็นนักแสดงชาวอังกฤษ ผู้ได้รับรางวัลออสการ์และรางวัลลูกโลกทองคำ จากบทจอห์น เบย์ลีย์ ในภาพยนตร์ชีวประวัติเรื่อง "ผู้หญิงเย้ยพรสวรรค์" (2001) เขายังได้รับรางวัลแบฟตาและลูกโลกทองคำ จากบทลอร์ด ลองฟอร์ด ในภาพยนตร์โทรทัศน์เรื่อง "ลองฟอร์ด" (2006) บรอดเบนต์ถูกเสนอชื่อเข้าชิงรางวัลแบฟตาถึงสี่ครั้ง และชนะจากการแสดงในภาพยนตร์เรื่อง "มูแลงรูจ!" (2001) เขายังได้รับการเสนอชื่อเข้าชิงรางวัลไพรม์ไทม์เอมมีสองครั้ง และรางวัลสมาคมนักแสดงภาพยนตร์และโทรทัศน์อีกสี่ครั้ง
บรอดเบนต์เริ่มมีชื่อเสียงในช่วงทศวรรษ 1980 โดยปรากฏอยู่ในละครโทรทัศน์แนวขบขันเป็นส่วนใหญ่ เขายังแสดงเป็นรอย สเลเตอร์ ในละครซิตคอมเรื่อง "โอนลีฟูลส์แอนด์ฮอร์ส" และเคยแสดงในภาพยนตร์ของเทรี กิลเลียมเรื่อง "ไทม์แบนดิตส์" และ "บราซิล แหกกฏศตวรรษ" ก่อนได้รับความก้าวหน้าทางอาชีพในภาพยนตร์อิสระแนวตลก-นาฏกรรมของไมก์ ลีห์ ใน "ไลฟ์อิสสวีต" (1990) และมีผลงานการแสดงอันน่าจดจำอีกหลายเรื่อง รวมไปถึง "คนมหัศจรรย์" (1997), "บริดเจต โจนส์ ไดอารี่ บันทึกรักพลิกล็อค" (2001), "เดอะแกเธอริงสตอร์ม" (2002), "โปลิศ โคตรแมน" (2007), "ฤดูกาลแห่งรัก" (2010), "มาร์กาเรต แทตเชอร์ หญิงเหล็กพลิกแผ่นดิน" (2011), "" (2012) และ "บรู้คลิน" (2015) เขาแสดงเป็นฮอเรซ ซลักฮอร์น ในภาพยนตร์ชุด "แฮร์รี พอตเตอร์", อาร์ชเมสเตอร์ ในฤดูกาลที่เจ็ดของซีรีส์ทางช่องเอชบีโอเรื่อง "มหาศึกชิงบัลลังก์" และซามูเอล กรูเบอร์ ในภาพยนตร์ชุด "แพดดิงตัน"
วัดบางใบไม้

วัดบางใบไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางใบไม้ อำเภอเมืองสุราษฎร์ธานี จังหวัดสุราษฎร์ธานี บริเวณวัดยังมีตลาดน้ำชื่อ ตลาดน้ำบางใบไม้ประชารัฐ เปิดทุกวันอาทิตย์
วัดบางใบไม้สร้างขึ้นเมื่อวันที่ 13 เมษายน พ.ศ. 2325 เดิมมี 2 วัด คือ วัดนอกและวัดใน ใช้ชื่อว่า วัดบางจาก ต่อมา ร.ศ. 116 หรือ พ.ศ. 2433 ได้เปลี่ยนชื่อมาเป็น "วัดบางใบไม้" ผู้ตั้งชื่อนี้คือ นายกลิ่น น้ำเพชร ผู้ใหญ่บ้านคนแรกและได้เป็นกำนันคนแรก วัดได้รับพระราชทานวิสุงคามสีมาเมื่อ พ.ศ. 2510
วัดบางใบไม้มีปูชนียวัตถุที่สำคัญ คือ "หลวงพ่อข้าวสุข" สร้างราว พ.ศ. 2433–2446 ในช่วงใกล้เสร็จสิ้นโรคอหิวาตกโรคระบาด หลวงพ่อขำเจ้าอาวาสวัดบางใบไม้ในขณะนั้นจึงได้สร้างพระพุทธรูปปางสมาธิองค์นี้ขึ้นมา เพื่อสร้างขวัญและกำลังใจให้ชาวบ้านไม่กลัวภูตผีและปิศาจ จากนั้นมีการต่อเติมหลวงพ่อองค์เดิมและใหญ่ขึ้นเรื่อย ๆ และมีการหล่อทองแดงหุ้มองค์หลวงพ่อข้าวสุกในปางสมาธิเพื่อกันมดกันแมลงที่มากัดกิน
โรงแรมคาบูลเซรีนา

โรงแรมคาบูลเซรีนา  เป็นโรงแรมหรูในย่านดาวน์ทาวน์ของคาบูล ประเทศอัฟกานิสถาน ตั้งอยู่ท่ามกลางสวน ติดกับสวนสาธารณะญาร์เนการ์ โรงแรมสร้างขึ้นในปี 1945 ก่อนจะต่อขยายและเปิดตัวอีกครั้งในปี 2005 กิจการส่วนใหญ่ของโรงแรมอยู่ภายใต้การดูแลของมูลนิธิอากา ขาน ที่ซึ่งพิธีเปิดประกอบโดยอากา ขาน ที่สี่ โรงแรมเคยถูกโจมตีโดยก่อการร้ายหลายครั้ง เช่น เมื่อมกราคม 2008 และ มีนาคม 2014
ปัจจุบันโรงแรมมีห้องพักและห้องสวีท 177 ห้อง, ภัตตาคาร คาเฟ่ญาร์เนการ์ (Café Zarnegar) ให้บริการอาหารอัฟกานิสถาน, ภัตตาคารหรู วายลด์ไรซ์ (Wild Rice) ให้บริการอาหารเอเชียตะวันออกเฉียงใต้, ร้านขนมปังและขนมเค้ก เซรีนาพาสทรี (Serena Pastry Shop) และ ชาร์ชาตาเลาจน์ (Char Chata Lounge) นอกจากนี้ยังมีบริการนวด สปา สถานที่ออกกำลังกายในร่ม สระว่ายน้ำกลางแจ้ง และซาวน่า
โรงพยาบาลพระนครศรีอยุธยา

โรงพยาบาลพระนครศรีอยุธยา เป็นโรงพยาบาลศูนย์เขตสุขภาพที่ 4 สังกัดกระทรวงสาธารณสุข ขนาด 522 เตียง ตั้งอยู่ที่ 46/1 หมู่ 4 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์
ประวัติ.
โรงพยาบาลพระนครศรีอยุธยาตั้งขึ้นเมื่อ พ.ศ. 2455 โดยพระยาโบราณราชธานินทร์ (พร เดชะคุปต์) สมุหเทศาภิบาลมณฑลกรุงเก่า ได้ร่วมกับข้าราชการและราษฎรบริจาคเงินสร้างโรงพยาบาล เพื่อเป็นพระราชกุศลในพระบาทสมเด็จพระจุลจอมเกล้าเจ้าอยู่หัว โดยใช้ชื่อว่า โรงพยาบาลปัญจมาธิราชอุทิศ โดยสมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จพระราชดำเนินมาทรงเปิดโรงพยาบาลเมื่อวันที่ 16 พฤศจิกายน พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อแรกสร้างเป็นตึก 9 ห้อง ตึก 7 ห้อง 1 หลัง เรือนแพทย์ 4 ห้อง ได้สร้างถนน และสะพาน สิ้นทรัพย์ก่อสร้างเป็นเงิน 47,513 บาท 66 สตางค์ ส่วนเครื่องใช้จัดซื้อเป็นเงิน 3,739 บาท 89 สตางค์ นับเป็นโรงพยาบาลแผนปัจจุบันแห่งแรกในมณฑลกรุงเก่า สังกัดเทศบาลพระนครศรีอยุธยาในกระทรวงมหาดไทย โดยมีนายแพทย์จ๊วน รัตนิน ศัลยแพทย์ จากโรงพยาบาลศิริราชมาเป็นผู้ปกครองโรงพยาบาล
ต่อมา พ.ศ. 2483 ได้มีการก่อสร้างโรงพยาบาลใหม่ มีตึก OPD หลังแรก หอผู้ป่วย 1 หลัง 2 ชั้น ตึกกายภาพที่ชั้นล่าง และเวชกรรมสังคมที่ชั้นบน อาคารไม้ 3 หลัง คือ โรงครัว ห้องเก็บศพ ห้องชันสูตร จน พ.ศ. 2486 กรมการแพทย์ได้ซื้อที่ดินจากชาวบ้าน จำนวน 3 งาน 70 ตารางวา พร้อมขุดเป็นคลองจากแม่น้ำเข้ามาถึงริมถนนอู่ทอง เพื่อให้เรือของคนไข้เข้ามาใกล้ OPD มากขึ้น จากนั้นโรงพยาบาลค่อย ๆ พัฒนามาตามลำดับ ได้สร้างตึกพิเศษกิมลี้-กิจจาทร (พ.ศ. 2505) ตึกศัลยกรรม (พ.ศ. 2510) ตึกสงฆ์อาพาธ "เทพประชา" (พ.ศ. 2511) ตึกโอสถ (อายุรกรรม พ.ศ. 2514) ตึกเด็ก (พ.ศ. 2514) ปัจจุบันคือ อาคารจันทร์เกษม (หอพักแพทย์) ตึก ICU-2 (พ.ศ. 2528) ตึกแยกโรค ปัจจุบันคือ ห้องผู้ป่วย R.C.U. และ หอผู้ป่วย EENT และตึกสูติ-นรีเวชกรรม (พ.ศ. 2535) ปัจจุบันคือตึกศรีสุริโยทัย
พ.ศ. 2533 ได้มีการปรับปรุงและรื้ออาคารอาคารเก่าๆปรับปรุงให้เป็นอาคารใหม่ทั้งหมด สร้างอาคารใหม่ เช่น อาคารเอนกประสงค์ (เฉลิมพระเกียรติฯ) อาคารหอผู้ป่วยศรีสุริโยทัย อาคารบริการ (ปัจจุบันคืออาคารศรีอโยธยา) และปรับปรุงหอผู้ป่วยเก่าทั้งหมดไม่น้อยกว่า 10 หลัง หอผู้ป่วยศรีสรรเพ็ชญ์ อาคารบริการ "ศรีอโยธยา" และอาคารเฉลิมพระเกียรติ เป็นหลังสุดท้าย
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา เป็นศูนย์แพทยศาสตรศึกษาชั้นคลินิก สังกัดโรงพยาบาลพระนครศรีอยุธยา กระทรวงสาธารณสุข และเป็นสถาบันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์ ในเขตภาคกลาง ณ อำเภอเมืองพระนครศรีอยุธยา จังหวัดพระนครศรีอยุธยา 
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต.
ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา รับสมัครบุคคลเข้าศึกษาในหลักสูตรแพทยศาสตรบัณฑิต ผ่านคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศคณะแพทยศาสตร์ มหาวิทยาลัยธรรมศาสตร์
แอร์ก (คาบูล)

แอร์ก (Arg; แปลว่า "ป้อมปราการ") เป็นที่พำนักทางการของประธานาธิบดีแห่งอัฟกานิสถาน ตั้งอยู่ในคาบูล มีพื้นที่ ในเขต 2 ระหว่างย่านเดห์อัฟกานานหับวาซีร์ อักบัร ข่าน แอร์กสร้างขึ้นมาเพื่อทดแทนบาลาฮิสซาร์ซึ่งถูกทำลายไปในปี 1880 โดยบริติชราช และใช้งานเป็นที่พำนักและทำงานของประมุขแห่งรัฐอัฟกานิสถาน ตั้งแต่เอมีร์ อับดูร์ ราห์มัน ข่าน จนถึงอดีตประธานาธิบดี อัชราฟ ฆานี และในวันที่ 15 สิงหาคม 2021 ถูกยึดครองโดยกลุ่มตอลิบาน
วังดอรูลแอแมน

วังดอรูลแอแมน (Darul Aman Palace, "วิมานแห่งสันติ" หรือ "วิมานของแอมแมน[อุลลอห์]") เป็นวังความสูงสามชั้น ตั้งอยู่ในคาบูล ประเทศอัฟกานิสถาน ตรงข้ามกับรัฐสภาอัฟกัน
วังมีห้องรวม 150 ห้อง และสร้างขึ้นในคริสต์ทศวรรษ 1920 ภายใต้อามานุลลอห์ ข่าน และถูกทำลายอย่างหนักจากสงครามกลางเมืองในคริสต์ทศวรรษ 1990 ก่อนที่จะมีการซ่อมแซมใหญ่ในปี 2016 และเสร็จสิ้นในปี 2019 ซึ่งครบรอบ 100 ปีของการได้รับเอกราชของอัฟกาสนิสถาน ที่ซึ่งซากปรักหักพังกว่า 600 ตันต้องถูกขนส่งออกไปจากห้องจำนวน 150 ห้องในปี 2017
มัสยิดแชฮ์-โด แชมชีแร

มัสยิดแชฮ์-โด แชมชีแร  หรือ มัสยิดกษัตริย์สองดาบ เป็นมัสยิดสีเหลืองสูงสองชั้นในย่านกลางเมืองคาบูล ประเทศอัฟกานิสถาน ริมแม่น้ำคาบูล สร้างขึ้นในรัชสมัยของ Amanullah Khan (1919-1929) โดยถอดแบบมาจากมัสยิด Ortaköy Mosque ในอิสตันบูล ประกอบตกแต่งด้วยสตุคโกแบบอิตาลี ทำให้มัสยิดนี้ได้รับขนานนามเป็นสถาปัตยกรรมแบบ ‘บาโรกอัฟกานิสถาน’
ในเดือนมีนาคม ค.ศ. 2015 เกิดเหตุฆาตกรรม Farkhunda ในมัสยิดนี้
ในเดือนมิถุนายน ค.ศ. 2021 มัสยิดได้รับการบูรณะอย่างเสร็จสมบูรณ์
เมส เอย์แนก

เมส เอย์แนก (ภาษาปาทาน/ภาษาเปอร์เซีย: ; Mes Aynak, Mis Ainak, Mis-e-Ainak แปลว่า "แหล่งทองแดงน้อย") เป็นแหล่งโบราณคดี ตั้งอยู่ ทางตะวันออกเฉียงใต้ของคาบูล ประเทศอัฟกานิสถาน ซึ่งมีการค้นพบพระพุทธรูปมากกว่า 400 องค์, สถูป และสังฆารามขนาด นอกจากนี้ยังพบวิหารไฟในศาสนาโซโรอัสเตอร์เช่นกัน สันนิษฐานว่าเมส เอย์แนกเจริญรุ่งเรืองสูสุดในศตวรรษที่ 5-7 และเริ่มเสื่อมลงในศตวรรษที่ 8 ก่อนจะถูกทิ้งร้างใน 200 ปีถัดมา โดยประชากรส่วนใหญ่นับถือศาสาพุทธและโซโรอัสเตอร๋ 
เมส เอย์แนกค้นพบครั้งแรกโดยนักธรณีวิทยาชาวรัสเซียและอัฟกันในปี 1973–4 ในพื้นที่ของเมส เอย์แนก เป็นแหล่งขุดเจาะทองแดงขนาดใหญ่ ที่ซึ่งรัฐบาลให้ความสำคัญกับการขุดเจาะมากกว่า จึงทำให้นักโบราณคดีต้องอาศัยการขุดค้นและนำโราณวัตถุออกไป พร้อมถ่ายภาพของโบราณสถานไว้ในกรณีที่อาจถูกทำลายจากการขุดทองแดง การทำเหมืองทองแดงขนาดใหญ่ในเมส เอย์แนก เริ่มต้นในปี 2007 ภายใต้สัญญาเช่าสัมปทานขุดเจาะทองแดงเวลา 30 ปีของไชน่าเมททัลเลอร์จิคัลกรุ๊ป (MCC) ด้วยมูลค่า US$3 พันล้าน เป็นการลงทุนต่างประเทศในอัฟกานิสถานที่แพงที่สุดในประวัติศาสตร์
หออะซานกัซนี

หออะซานกัซนี  เป็นหออะซานที่ตกแต่งอย่างวิจิตรสองหอในเมืองกัซนี ตอนกลางของประเทศอัฟกานิสถาน สร้างขึ้นในศตวรรษที่ 12 และเป็นสิ่งก่อสร้างเดียวที่ยังคงเหลือของอดีตมัสยิดของบะห์ราม ชาห์ (Bahram Shah) ปัจจุบันทั้งสองหอตั้งอยู่กลางที่ราบเปิดกลางแจ้ง
ทั้งสองหอมีความสูง 20 เมต และสร้างขึ้นด้วยอิฐดินเหนียวเผา พื้นผิวตกแต่งด้วยลวดลายวิจิตรแสดงบทจากอัลกุรอานบนกระเบื้องเคลือบ ในทศวรรษ 1960s ทั้งสองหอถูกติดตั้งแผ่นโลหะไว้ และขาดการทำนุบำรุงอย่างหนัก นอกจากนี้ ลวดลายต่าง ๆ ยังอยู่ในภาวะอันตรายมาก เนื่องจากทั้งสองหออยู่ทางที่แจ้ง และถูกลม ฝน และหิมะกัดกร่อนเป็นระยะเวลานาน
กัซนี

กัซนี (, Ghazni) หรือชื่อในอดีต กัซนิน (Ghaznin) หรือ กัซนา (Ghazna) และ กุซนี (Ghuznee) เป็นนครในภาคตะวันออกเฉียงใต้ของประเทศอัฟกานิสถาน มีประชากรราว 190,000 คน ตั้งอยู่บนตำแหน่งยุทธศาสตร์ ทางผ่านของทางด่วนหมายเลข 1 ซึ่งเชื่อมต่อคาบูล กับ คันดาฮาร์ เป็นเวลาหลายพันปี เมืองกัซนีเป็นที่ราบ ที่ความสูง 2,219 เมตรจากระดับน้ำทะเล และเป็นเมืองหลวงชองจังหวัดกัซนี
กัซนีเป็นท้องที่ของชาวปัชทูนกิลจี ชนเผ่าของปัชทูนที่สำคัญหนึ่ง อดีตมหาอำนาจทางทหารในสมัยจักรวรรดิกัซนาวิด
แหล่งมรดกสำคัญของกัซนี เช่น ป้อมปราการกัซนี, มินาเรต์แห่งกัซนี และ วังสุลต่านมัสอูดที่สาม ในยุคก่อนอิสลามปกครอง ในพื้นที่กัซนีเป็นที่อยู่อาศัยของชนเผ่าต่าง ๆ ซึ่งนับถือศาสนาพุทธและศาสนาโซโรอัสเตอร์ 
ในเดือนสิงหาคม 2018 มียุทธการกัซนี ซึ่งตอลิบานสามารถยึดครองส่วนใหญ่ของกัซนีได้ ในวันที่ 12 สิงหาคม 2021 กัซนีถูกยึดครองโดยตอลิบานในระหว่างยุทธการเชิงรุกของตอลิบาน
ในปี 2013 กัซนีเป็นเมืองหลวงวัฒนธรรมอิสลามสากลโดย ISESCO
อัลฮัมดุลิลลาฮ์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อัลฮัมดุลิลลาฮ์  เป็นประโยคภาษาอาหรับที่แปลว่า "การสรรเสริญเป็นสิทธิของพระเจ้า" บางครั้งแปลเป็น "ขอบคุณพระเจ้า" ประโยคนี้มีอีกชื่อว่า ตะห์มีด  หรือ ฮัมดะละฮ์ . ประโยคยาวของคำนี้คือ "อัลฮัมดุลิลลาฮิร็อบบิลอาละมีน"  หมายถึง "การสรรเสริญทั้งหลายนั้นเป็นสิทธิของอัลลอฮ์ (พระเจ้า) ผู้เป็นพระเจ้าแห่งสากลโลก" ซึงเป็นโองการที่สอง (หรื่อหนึ่งตามบางมัซฮับ) ของซูเราะฮ์อัลฟาติฮะฮ์
ผู้ใช้ประโยคนี้มีทั้งมุสลิมทุกที่ และผู้ไม่ใช่มุสลิมที่พูดภาษาอาหรับ
การระบาดทั่วของโควิด-19 ในประเทศอิรัก

การระบาดทั่วของโควิด-19 ในประเทศอิรัก เป็นส่วนหนึ่งของการแพร่ระบาดทั่วของโควิด-19  ซึ่งเกิดจากไวรัสโคโรนาสายพันธุ์ใหม่ . ประเทศอิรักพบผู้ติดเชื้อยืนยันครั้งแรกในวันที่ 22 กุมภาพันธ์ที่นาจาฟ จนถึงเดือนเทษายน มีผู้ติดเชื้อยืนยันมากกว่าหลักร้อยที่เขตผู้ว่าการแบกแดด บัสรา ซุลัยมานียะฮ์, อัรบีล และนาจาฟ
สถิติ.
ภาพรวม.
ตารางข้างล่างคือผู้ติดเชื้อยืนยันจากโควิด-19 ในแต่ละเขตผู้ว่าการของประเทศอิรัก
ทิน โชคกมลกิจ

ทิน โชคกมลกิจ (เกิด 19 กันยายน พ.ศ. 2519) ชื่อเล่น ทินเป็นพิธีกรและนักแสดงชาวไทย เริ่มเข้าสู่ในวงการบันเทิงจากการเป็นเด็กฝึกงานเบื้องหลังรายการต่าง ๆ ในการเริ่มสู่การนักแสดงมีผลงานละครเรื่อง "สุภาพบุรุษลูกผู้ชาย" โดยผู้จัดละคร ตั้ว "ศรัณยู วงษ์กระจ่าง" เมื่อในปี พ.ศ. 2546 เป็นผลงานละครเรื่องแรก ปัจจุบัน เป็นผู้ประกาศข่าว ออกอากาศ ทาง ช่อง 7 HD ผลงานผู้ประกาศข่าว "เช้านี้ที่หมอชิต", "ข่าวเย็นประเด็นร้อน" และรายการ "ถกไม่เถียง" เป็นต้น
ประวัติ.
ทิน เกิดเมื่อวันที่ 19 กันยายน พ.ศ. 2519 ที่กรุงเทพมหานคร มีน้องชายร่วมกัน 1 คน ชาญ โชคกมลกิจ ทินสำเร็จการศึกษาในระดับปริญญาตรี สาขาบริหารธุรกิจและด้านเศรษฐศาสตร์ จากมหาวิทยาลัย Babson College สหรัฐอเมริกา (ปริญญาตรี 2 ใบเกียรตินิยมอันดับ 2)
ทิน เป็นพิธีกรที่สามารถพูด อ่าน เขียนได้อย่างคล่องแคล่ว ถึง 3 ภาษา คือ ไทย, จีน, อังกฤษ เป็นต้น
วงการบันเทิง.
ทินเข้าสู่ในวงการบันเทิงตั้งแต่อายุ 22 ปี เริ่มต้นจากการเป็นเด็กฝึกงานของรายการต่าง ๆ เริ่มเข้าสู่การเป็นนักแสดงโดยมีผลงานละครเรื่อง "สุภาพบุรุษลูกผู้ชาย" ในบทบาท "ตะวันฉาย" แสดงร่วมกับ ตะวัน จารุจินดา และ วรนุช วงษ์สวรรค์ โดยผู้จัดละคร ศรัณยู วงษ์กระจ่าง ในปี พ.ศ. 2546 เป็นละครเรื่องแรก จากนั้นเริ่มมีชื่อเสียงจากการเป็นนักแสดง พิธีกรและผู้ประกาศข่าว และเขาเคยเป็นพิธีกรรายการประกวดร้องเพลงในรายการ เคพีเอ็น อวอร์ด โดย กร ณรงค์เดช ออกอากาศทาง ช่อง โมเดิร์นไนน์ทีวี ในระยะหลังทินเริ่มเข้าสู่ในวงการผู้ประกาศข่าวโดยเป็นผู้ประกาศข่าว รายการช่อง TNN 24 และรายการเกมโชว์ยอดนิยม เป็นต้น
ทินได้รับโอกาสการเป็นพิธีกรเวทีร้องเพลงในรายการ เคพีเอ็น อวอร์ด โดย กรณ์ ณรงค์เดช ออกอากาศ ช่อง โมเดิร์นไนน์ทีวี ทินเริ่มเข้าสู่วงการข่าวกับสถานีข่าว TNN โดยเป็นพิธีกรรายการ "ขยายข่าว กับ ทิน โชคกมลกิจ" รวมทั้งเป็นผู้ประกาศข่าวในช่วงข่าวต่าง ๆ ของ TNN ในปัจจุบันเขามีผลงานรายการ "ข่าวเย็นประเด็นร้อน" "เช้านี้ที่หมอชิต" และ "ถกไม่เถียง" ออกอากาศทางช่อง 7 HD (ผลิตโดย บริษัท เทโร เอ็นเตอร์เทนเม้นท์) ซึ่งรายการถกไม่เถียงทำให้ทินกลายเป็นที่รู้จักเป็นวงกว้างในสังคม เนื่องจากถกไม่เถียงเป็นรูปแบบในรายการที่ช่วยเหลือประชาชน และยังเป็นรายการที่นำเสนอเรื่องราวที่เป็นกระแสร้อนแรง ณ ช่วงเวลานั้น ๆ ในสังคมมาพูดคุยกันบนโต๊ะ โดยทินดำเนินรายการในลักษณะที่ไม่แต่งแต้ม ใส่สี เพิ่มความเกลียดชัง จนถกไม่เถียงมีสโลแกนเป็นของตัวเองที่ว่า "เดือดร้อน ไร้ที่พึ่ง นึกถึงถกไม่เถียง"
ในปัจจุบันมีผลงานรายการข่าวสะท้อนสังคม "ถกไม่เถียง" เมื่อวันที่ 15 มีนาคม พ.ศ. 2564 ออกอากาศ ช่อง 7 HD จนถึงปัจจุบัน
รางวัลที่ได้รับ.
ในปัจจุบันทินมีผลงานเป็นพิธีกรรายการต่างๆ โดยสังกัดบริษัท เทโร เอ็นเตอร์เทนเม้นท์ มีผลงานและรางวัลที่ได้รับ ดังนี้
ชีวิตส่วนตัว.
ทิน คบหาดูใจกับ ชลลี่ วจนานนท์ เป็นระยะเวลาประมาณ 2 ปีซึ่งต่อมา ทิน ได้เข้าวิวาห์มงคลสมรสกับ ชลลี่ วจนานนท์ เมื่อวันที่ 1 เมษายน พ.ศ. 2560 ปัจจุบันทั้งคู่มีลูกชายด้วยกัน 1 คน ชื่อ ติณห์ โชคกมลกิจ หรือ น้องเบรฟ เกิดเมื่อวันที่ 16 กันยายน พ.ศ. 2565
วัดสิรินธรวรารามภูพร้าว

วัดสิรินธรวรารามภูพร้าว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลช่องเม็ก อำเภอสิรินธร จังหวัดอุบลราชธานี 
วัดสิรินธรวรารามภูพร้าว หรือที่ชาวบ้านนิยมเรียกว่า วัดภูพร้าว บ้างเรียก วัดเรืองแสง ตามลักษณะอุโบสถ เดิมพื้นที่ตั้งวัดเป็นป่า มีหน้าผาสูง ไม่มีแหล่งน้ำ จึงไม่มีชาวบ้านอาศัยอยู่ จนราว พ.ศ. 2495–2498 พระอาจารย์บุญมาก ฐิติปัญโญ เดินทางจากประเทศลาวมาพักปักกลดที่ภูพร้าว และสร้างวัดมีเนื้อที่สร้างวัดประมาณ 500 ไร่ และให้ชื่อว่า "วัดภูพร้าว" ต่อมาราว พ.ศ. 2516–2517 พระอาจารย์บุญมากได้เดินทางกลับไปยังวัดภูมะโรง เมืองจำปาสัก เนื่องจากเกิดความไม่สงบทางการเมืองในประเทศลาว วัดภูพร้าวจึงถูกปล่อยร้างเรื่อยมา เมื่อ พ.ศ. 2535 อำเภอสิรินธรได้แยกตัวออกจากอำเภอพิบูลมังสาหาร จึงได้เปลี่ยนชื่อวัดมาเป็น "วัดสิรนธรวราราม" ตามชื่ออำเภอ จน พ.ศ. พ.ศ. 2542 พระครูกมลภาวนากร เจ้าอาวาสและผู้บูรณะพัฒนาวัดภูหล่น ตำบลสงยาง อำเภอศรีเมืองใหม่ จังหวัดอุบลราชธานี ได้เข้ามาบูรณะวัดจนได้รับอนุญาตตั้งวัดเมื่อวันที่ 2 พฤษภาคม พ.ศ. 2545 ในนาม "วัดสิรินธรวรารามภูพร้าว" มีเนื้อที่วัดทั้งหมด 15 ไร่ ได้รับพระราชทานวิสุงคามสีมาเมื่อวันที่ 26 กรกฎาคม พ.ศ. 2547
จุดเด่นของวัด คือ อุโบสถที่ผนังภายนอกมีงานพุทธศิลป์รูปต้นกัลปพฤกษ์เรืองแสง ออกแบบโดยคุณากร ปริญญาปุณโณ ตัวอุโบสถมีต้นแบบมาจากวัดเชียงทอง ประเทศลาว เสาแต่ละต้นลงลวดลายด้วยมือ โดยรอบนอกเป็นลายดอกบัวและสัตว์ทั้งหลายตามคติบัว 4 เหล่า ทางเข้าเป็นต้นสาละ ต้นมะขามป้อม ต้นสมอ และด้านในสุดเป็นต้นโพธิ์ เบื้องหลังพระประธานในอุโบสถ แกะสลักไม้เป็นต้นโพธิ์
รถถังคอเมต

รถถังคอเมต ชื่ออย่างเป็นทางการว่า "รถถัง,ครุยเซอร์,คอเมต 1 (เอ34)" เป็นรถถังลาดตระเวนของอังกฤษ ถูกใช้เมื่อใกล้สิ้นสุดสงครามโลกครั้งที่สอง คอเมตได้รับการพัฒนาจากรถถังครอมเวลล์รุ่นก่อนและติดตั้งปืน 17 pdr High Velocity (HV) ใหม่ (3 นิ้ว; 76.2 มม. – บางครั้งเรียกว่า "77 มม.") ในป้อมปืนบางส่วน ปืนกระบอกนี้มีประสิทธิภาพในการต่อต้านรถถังเยอรมันรวมทั้งรถถังไทเกอร์ 1 จนถูกขนานนามว่า "นักล่ารถถังไทเกอร์" อีกด้วย
วัดแหลมสุวรรณาราม (จังหวัดสุราษฎร์ธานี)

วัดแหลมสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อผุด อำเภอเกาะสมุย จังหวัดสุราษฎร์ธานี อยู่ระหว่างวัดพระใหญ่และหาดเชิงมน
วัดแหลมสุวรรณาราม หรือชาวบ้านนิยมเรียกกันว่า วัดปลายแหลม ตั้งขึ้นเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2545
จุดเด่นของวัด คือ อุโบสถสร้างขึ้นกลางสระน้ำบนฐานดอกบัวคล้ายรูปกระทง มีสะพานข้ามเข้าอุโบสถ อุโบสถขนาบข้างด้วยรูปปั้นเจ้าแม่กวนอิมพันมือสูง 20 เมตร และรูปปั้นพระสังกัจจายน์ บันไดทางเข้าอุโบสถประดับด้วยรูปประติมากรรมพญานาคสีเขียว ด้านหน้าโถงอุโบสถ มีพระพุทธรูปประทับยืนประดิษฐานอยุ๋ตรงกลางระหว่างประตูทั้งสองข้าง ภายในประดิษฐานพระประธาน เป็นพระพุทธสีทองรูปปางมารวิชัย มีภาพจิตรกรรมฝาผนัง ด้านนอกอุโบสถมีซุ้มใบเสมา รูปปั้นหลวงปู่ทวด มีวิหารตั้งอยู่ด้านตรงข้ามอุโบสถ 
วัดแหลมสุวรรณาราม เป็นสถานที่ท่องเที่ยวที่นิยมของชาวต่างชาติแห่งหนึ่งของเกาะสมุย นักท่องเที่ยวมักมาให้อาหารปลาที่สระน้ำและชมโบสถ์ดอกบัว
แอนโทนี เอลังกา

แอนโทนี ดาวิด จูเนียร์ เอลังกา (เกิดวันที่ 27 เมษายน ค.ศ. 2002) เป็นนักฟุตบอลชาวสวีเดน ปัจจุบันเล่นให้แก่นิวคาสเซิลยูไนเต็ดในพรีเมียร์ลีก และทีมชาติสวีเดน
สโมสรอาชีพ.
เอลังกาได้ลงเล่นสองนัดในอีเอฟแอลโทรฟี ฤดูกาล 2019–20 กับแมนเชสเตอร์ยูไนเต็ดรุ่นอายุไม่เกิน 21 ปี ซึ่งเขาได้ลงเล่นเป็นตัวสำรองทั้งสองนัด เขาได้ลงเล่นให้กับทีมชุดแรกของยูไนเต็ดในเกมกระชับมิตรก่อนเปิดฤดูกาลที่พบกับแอสตันวิลลา โดยเขาลงเล่นเป็นตัวสำรองแทนที่มาร์คัส แรชฟอร์ดในนาทีที่ 75 ซึ่งนัดนั้นทีมแพ้ไป 1–0 เขาได้ลงเล่นให้กับทีมรุ่นอายุไม่เกิน 21 ปีในอีเอฟแอลโทรฟี ฤดูกาล 2020–21 ทั้งหมดสี่นัดและทำได้สองประตู เขาถูกเรียกติดทีมชุดแรกในรอบก่อนรองชนะเลิศของยูฟ่ายูโรปาลีก ฤดูกาล 2020–21 ที่พบกับกรานาดาในเดือนเมษายน ค.ศ. 2021 แต่มีชื่อเป็นเพียงตัวสำรองทั้งสองนัด เขาลงเล่นในเกมอย่างเป็นทางการให้กับสโมสรครั้งแรกเมื่อวันที่ 11 พฤษภาคม ค.ศ. 2021 ในเกมพรีเมียร์ลีกนัดที่พบกับเลสเตอร์ซิตี ซึ่งนัดนั้น ผู้จัดการทีมอย่างอูเลอ กึนนาร์ ซูลชาร์ เปลี่ยนผู้เล่นถึง 10 คนจากนัดที่พบกับแอสตันวิลลาในสองวันก่อนหน้า เนื่องจากโปรแกรมการแข่งขันที่ค่อนข้างถี่ในรอบสัปดาห์ เอลังกาถูกเปลี่ยนตัวออกโดยแรชฟอร์ดลงเล่นแทนในนาทีที่ 66 นัดนั้น ทีมแพ้ไป 2–1 เนื่องด้วยอันดับในลีกที่แน่นอนแล้วและซูลชาร์ต้องการพักผู้เล่นไว้ลงแข่งขันในยูฟ่ายูโรปาลีก นัดชิงชนะเลิศ 2021 ทำให้ในนัดสุดท้ายของลีก เอลังกาได้ลงเล่นเป็นตัวจริงในนัดที่ออกไปเยือนวุลเวอร์แฮมป์ตันวอนเดอเรอส์ เขาทำประตูแรกในนามสโมสรได้หลังเริ่มเกมเพียง 13 นาที
นิวคาสเซิลยูไนเต็ด.
เมื่อวันที่ 11 กรกฎาคม ค.ศ. 2025 เอลังกาได้ย้ายไปร่วมทีมนิวคาสเซิลยูไนเต็ดด้วยค่าตัวที่รายงานอยู่ที่ 55 ล้านปอนด์
ทีมชาติ.
เอลังกาลงเล่นห้านัดให้กับทีมชาติสวีเดนรุ่นอายุไม่เกิน 17 ปี โดยทำได้สองประตูในนัดที่พบกับฝรั่งเศสในฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019 เขายังเล่นให้กับทีมชาติสวีเดนรุ่นอายุไม่เกิน 19 ปี
เอลังกาลงเล่นนัดแรกให้กับทีมชาติสวีเดนรุ่นอายุไม่เกิน 21 ปีในเกมกระชับมิตรที่พบกับฟินแลนด์เมื่อวันที่ 3 มิถุนายน ค.ศ. 2021 ซึ่งในนัดนั้น เขาทำประตูแรกในนามทีมชาติชุดนี้ได้ด้วย
ชีวิตของเขา.
พ่อของเขา โยเซฟ เอลังกา เป็นอดีตนักฟุตบอลทีมชาติแคเมอรูน เอลังกาเกิดที่เขตมัลเมอใน Hyllie (ซึ่งปัจจุบันเป็นส่วนหนึ่งของ Väster) ในสวีเดน ซึ่งในตอนนั้น พ่อของเขาเล่นฟุตบอลให้กับมัลเมอ
เกียรติประวัติ.
แมนเชสเตอร์ยูไนเต็ด
รางวัลส่วนตัว
วัดท่าแค (จังหวัดพัทลุง)

วัดท่าแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 14 ไร่ 3 งาน 45 ตารางวา อาณาเขตทิศเหนือและติดต่อกับคลองท่าแค มีที่ธรณีสงฆ์ 3 แปลง เนื้อที่ 11 ไร่ 2 งาน 20 ตารางวา 
วัดท่าแคตั้งวัดเมื่อวันที่ 10 พฤษภาคม พ.ศ. 2298 ได้รับพระราชทานวิสุงคามสีมา เมื่อวันที่ 25 เมษายน พ.ศ. 2455 มีบันทึกเรื่องราวทางประวัติศาสตร์ของขุนศรีศรัทธา ปรมาจารย์โนราห์ ที่เดินทางมาขึ้นแพที่ท่าแพหน้าวัด ซึ่งต่อมาเพี้ยนเป็น "ท่าแค" จนถึงปัจจุบัน ในช่วงสงครามโลกครั้งที่สอง เคยเป็นวัดที่เป็นสถานที่ตั้งฐานทัพของญี่ปุ่น อาคารเสนาสนะที่สำคัญ ได้แก่ อุโบสถกว้าง 7.50 เมตร ยาว 25.50 เมตร สร้าง พ.ศ. 2511 โครงสร้างเสาคอนกรีตเสริมเหล็ก พื้นหินอ่อน รูปทรงของกรมศิลปากร แบบ ค. ปูชนียวัตถุได้แก่ พระประธานในอุโบสถ พระเพลากว้าง 2.3 เมตร สูง 3 เมตร เป็นพระพุทธรูปประทับนั่ง ปางสมาธิ พระพุทธรูปประทับยืน ปางห้ามญาติ สูง 80 เซนติเมตร
วัดท่าแคยังมีชื่อเสียงจาก โนราโรงครูวัดท่าแค ไม่ปรากฏหลักฐานว่าเริ่มเล่นมาตั้งแต่เมื่อใด แต่ที่เริ่มจัดเป็นประเพณีใหญ่ชัดเจนนั้นระบุว่าเริ่มขึ้นเมื่อ พ.ศ. 2514 ภายในวัดยังมีรูปเคารพขุนศรีศรัทธา
โอซาร์ก

โอซาร์ก  หรือ ภูเขาโอซาร์ก  หรือ ที่ราบสูงโอซาร์ก  เป็นภูมิภาคทางภูมิกายภาพในรัฐอาร์คันซอ มิสซูรี โอคลาโฮมา และปลายขอบทางใต้ของแคนซัส ในสหรัฐ โอซาร์กกินพื้นที่ส่วนใหญ่ของอาร์คันซอตอนเหนือ และครึ่งตอนใต้ของมิสซูรี ตั้งแต่อินเตอร์สเตท 40 ในอาร์คันซอกลางไปถึงอินเตอร์สเตท 70 ในมิสซูรีกลาง
เข้าใจว่าคำว่า "โอซาร์ก" เป็นคำภาษาอังกฤษที่เพี้ยนมาจากภาษาฝรั่งเศส "aux Arcs" (ซึ่งเป็นคำเรียกย่อของ "aux Arcansas" แปลว่า "ของ/ที่/เพื่อ ดิอาร์คันซอ [พหูพจน์]")
วัดโวหารคุณ

วัดโวหารคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน้อย อำเภอแม่ลาน้อย จังหวัดแม่ฮ่องสอน ที่ดินตั้งวัดเนื้อที่ 5 ไร่ 16 ตารางวา 
วัดโวหารคุณ เดิมชื่อ วัดใต้ ตั้งวัดเมื่อ พ.ศ. 2467 โดยมีพระภิกษุรูปหนึ่งชื่อ ลาวู ได้สร้างเสนาสนะ คือ กุฏิหลังหนึ่ง ต่อมาประชาชนเลื่อมใส ได้สร้างเสนาสนะเพิ่มเติมขึ้น ชาวบ้านเรียก "วัดใต้"
วัดมีพระธาตุองค์ใหญ่และองค์เล็ก องค์ใหญ่ลักษณะเจดีย์เป็นรูปทรงล้านนา ก่ออิฐถือปูน สร้างโดยพระลาวู ประมาณ พ.ศ. 2478 และคณะศรัทธาชาวอำเภอแม่ลาน้อยพ่อหนานเก๋ เป็นนายช่างในการก่อสร้างและนายสะอาด ชาวอำเภอแม่ลาน้อยได้นำเงินมาตและเงินมู ส่วนพระธาตุองค์เล็ก ลักษณะเจดีย์เป็นรูปทรงล้านนา ก่ออิฐถือปูน สร้างเมื่อประมาณ พ.ศ. 2495 โดย นายน้อยยศ กำนันตำบลแม่ลาน้อย พร้อมด้วยคณะศรัทธา นางโหย่ง และลุงต๋าคำ ภายในบรรจุอัฐฐิของพระลาวู ซึ่งเป็นผู้สร้างพระธาตุองค์ใหญ่ที่ตั้งอยู่ด้านบน
ลากานูร์ก

ลากานูร์ก ([la kanuʁɡ]) เป็นเทศบาลในจังหวัดลอแซร์ ประเทศฝรั่งเศส บางครั้งเป็นที่รู้จักในภาษาฝรั่งเศสว่า "ลาเปอติตเวอนีซลอเซเรียน" 
ตัวเทศบาลเป็นสถานที่ถ่ายทำภาพยนตร์เรื่อง "อัศจรรย์แห่งชีวิต" ใน ค.ศ. 2006
เจนนี แฮนิเวอร์

เจนนี แฮนิเวอร์  เป็นซากปลาโรนันหรือปลาสเกตที่ถูกดัดแปลงแล้วตากแห้ง ทำให้มันกลายเป็นตัวอย่างที่ถูกทำเป็นมัมมี เพื่อทำให้ดูเหมือนสัตว์ในจินตนาการ เช่น ปิศาจหรือมังกร
ชื่อ.
มีการแนะนำว่าต้นกำเนิดของชื่อนี้มาจากประโยคภาษาฝรั่งเศสว่า "jeune d'Anvers" ("เยาวชนแห่งแอนต์เวิร์ป") นักเดินเรือชาวอังกฤษ "นำมาเพี้ยนเสียง" เป็นชื่อคนว่า "เจนนี แฮนิเวอร์"
วัดคุณาราม

วัดคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเกาะสมุย จังหวัดสุราษฎร์ธานี ที่ตั้งวัดอยู่บนถนนรอบเกาะระหว่างทางเข้าน้ำตกหน้าเมืองและหัวถนน ปัจจุบัน พระครูสิริทีปคุณากร (ประจวบ ปญฺญาทีโป ป.ธ.5) ดำรงตำแหน่งเจ้าอาวาส
วัดคุณาราม วัดเขาโป๊ะ หรือ วัดหลวงพ่อแดง ตั้งขึ้นเมื่อวันที่ 15 สิงหาคม พ.ศ. 2526 ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545
วัดมีเกจิอาจารย์ คือ หลวงพ่อแดงหรือพระครูสมถกิตติคุณท่านเป็นชาวเกาะสมุยตั้งแต่กำเนิด หลังจากท่านมรณภาพเมื่อ พ.ศ. 2516 เหล่าลูกศิษย์ได้บรรจุสังขารของท่านตามที่ท่านสั่งไว้และประดิษฐานไว้บนศาลาวัดคุณาราม สังขารท่านยังคงไม่เน่าเปื่อยและยังคงอยู่ในท่านั่งขัดสมาธิให้ชาวบ้านและนักท่องเที่ยวได้กราบไหว้ขอพร หลวงพ่อแดง ท่านเป็นพระวิปัสสนากรรมฐานและเดินธุดงค์ตามป่าเขาบนเกาะสมุย จากนั้นมารับตำแหน่งเจ้าอาวาสวัดคุณาราม
แพตสัน ดากา

แพตสัน ดากา (เกิด 9 ตุลาคม ค.ศ. 1998) เป็นนักฟุตบอลชาวแซมเบียที่เล่นในตำแหน่งกองหน้าให้กับเลสเตอร์ซิตีและทีมชาติแซมเบีย
สโมสรอาชีพ.
Liefering.
ดากาย้ายไปเล่นในออสเตรียด้วยการถูกปล่อยยืมตัวให้กับ Liefering จากสโมสรต้นสังกัด คาฟูเซลติก
เร็ดบุลซัลทซ์บวร์ค.
ดากาเซ็นสัญญากับเร็ดบุลซัลทซ์บวร์คใน ค.ศ. 2017 เขามีส่วนช่วยให้ทีมชนะเลิศยูฟ่ายูธลีกจากการลงเล่นสองนัดและทำสองประตู ต่อมาในวันที่ 27 พฤศจิกายน ดากาทำประตูในนัดที่พบกับเคงก์ในยูฟ่าแชมเปียนส์ลีก ฤดูกาล 2019–20 ทำให้เขากลายเป็นผู้เล่นชาวแซมเบียคนแรกที่ทำประตูได้ในรอบแบ่งกลุ่มของรายการนี้
วันที่ 18 ธันวาคม ค.ศ. 2019 ดากาขยายสัญญาของเขากับซัลทซ์บวร์คไปจนถึงฤดูร้อนปี 2024 เขาทำ 22 ประตูจากการลงเล่น 24 นัดในฤดูกาล 2019–20
วันที่ 30 กันยายน ค.ศ. 2020 เขาสองประตูช่วยให้ทีมเอาชนะมัคคาบีเทลอาวีฟ 3–1 ในรอบเพลย์ออฟก่อนเข้าสู่ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม
วันที่ 21 พฤษภาคม ค.ศ. 2021 ดากาได้รับรางวัลผู้เล่นยอดเยี่ยมแห่งฤดูกาลของออสเตรียนบุนเดิสลีกาด้วยผลงานการทำ 27 ประตูจากการลงเล่น 28 นัด และมีส่วนช่วยให้สโมสรชนะเลิศลีกเป็นสมัยที่สี่ติดต่อกัน
เลสเตอร์ซิตี.
วันที่ 30 มิถุนายน ค.ศ. 2021 ดากาเซ็นสัญญาห้าปีกับเลสเตอร์ซิตีในพรีเมียร์ลีก เขาลงเล่นนัดแรกให้กับสโมสรในฐานะตัวสำรองในเอฟเอคอมมิวนิตีชีลด์ 2021 ที่เลสเตอร์สามารถเอาชนะแชมป์เก่าพรีเมียร์ลีกอย่างแมนเชสเตอร์ซิตีไปได้ 1–0 เมื่อวันที่ 7 สิงหาคม ค.ศ. 2021
ทีมชาติ.
ดากาได้รับรางวัลผู้เล่นดาวรุ่งแห่งปี 2017 จากสมาพันธ์ฟุตบอลแห่งแอฟริกา
เกียรติประวัติ.
เร็ดบุลซัลทซ์บวร์คชุดเยาวชน
เร็ดบุลซัลทซ์บวร์ค
เลสเตอร์ซิตี
แซมเบีย อายุไม่เกิน 20 ปี
รางวัลส่วนตัว
บรอนือ (จังหวัดวูช)

บรอนือ ([ˈbrɔnɨ]) เป็นหมู่บ้านในเทศบาลกชือชานุฟ เทศมณฑลกุตนอ จังหวัดวูช ประเทศโปแลนด์ ตั้งอยู่ห่างจากกุตนอไปทางทิศใต้ประมาณ 12 กิโลเมตร (7 ไมล์) และห่างจากวูช (เมืองหลักจังหวัด) ไปทางทิศเหนือประมาณ 40 กิโลเมตร (25 ไมล์)
ศัพทมูลวิทยา.
ชื่อเมืองในภาษาโปแลนด์แปลว่า "คราด"
ไอเลิฟนิวยอร์ก

ไอเลิฟนิวยอร์ก (เขียนตามสไตล์เป็น #เปลี่ยนทาง) เป็นสโลแกน, โลโก้ และเพลงที่ใช้ในแคมเปญโฆษณาที่พัฒนาโดยบริษัทโฆษณาของเวลล์ส ริช กรีน ภายใต้การควบคุมของแมรี เวลล์ส ลอว์เรนซ์ เพื่อสนับสนุนการท่องเที่ยวในรัฐนิวยอร์กมาตั้งแต่ ค.ศ. 1977 ซึ่งรวมไปถึงมหานครนิวยอร์ก โลโก้เครื่องหมายการค้า ถือครองโดยNew York State Department of Economic Development สโลแกนนี้สามารถพบได้ในร้านขายของฝากและโบว์ชัวร์ทั่วรัฐ
"ไอเลิฟนิวยอร์ก" เป็นสโลแกนทางการของรัฐนิวยอร์ก
เพลงรัฐนิยอร์ก.
"ไอเลิฟนิวยอร์ก" เป็นเพลงที่แต่งและประพันธ์ดนตรีโดยสตีฟ คาร์เมนใน ค.ศ. 1977 ในฐานะแคมเปญโฆษณา ใน ค.ศ. 1980 ผู้ว่าการฮิวก์ แครีย์ประกาศให้เพลงนี้เป็นเพลงประจำรัฐ ถึงแม้ว่ายังไม่ได้ประกาศใช้ตามกฎหมายก็ตาม นั่นทำให้คาร์เมนให้สิทธิในการใช้เป็นเพลงประจำรัฐโดยไม่เสียค่าใช้จ่าย
คาร์เมนแต่งเนื้อร้องใหม่ใน ค.ศ. 2020 ในช่วงที่มีนิวยอร์กมีผู้ติดเชื้อสูงสุด แต่ไม่ได้มีการบันทึกหรือใช้งานแต่อย่างใด
คณะกรรมาธิการผู้ตรวจการแผ่นดิน (สาธารณรัฐประชาชนจีน)

คณะกรรมาธิการผู้ตรวจการแผ่นดิน (National Supervisory Commission) เป็นหน่วยงานระดับสูงสุดในการปราบปรามการทุจริตของสาธารณรัฐประชาชนจีน ถือเป็นสถาบันที่มีฐานะเสมอด้วยศาลประชาชนสูงสุดและสำนักงานอัยการประชาชนสูงสุด คณะกรรมาธิการได้รับการก่อตั้งโดยมติที่ประชุมใหญ่ประจำปี 2018 ของสภาประชาชนแห่งชาติ 
คณะกรรมาธิการประกอบด้วยประธาน, รองประธาน และกรรมาธิการที่ได้รับแต่งตั้งโดยสภาประชาชนแห่งชาติ บุคลากรในคณะกรรมการใช้บุคลากรร่วมกับส่วนปราบปรามการทุจริตของพรรคคอมมิวนิสต์แห่งประเทศจีน
สหพันธ์ฟุตบอลบังกลาเทศ

สหพันธ์ฟุตบอลบังกลาเทศ ("Bānlādēśa phuṭabala phēḍārēśana",) เป็นหน่วยงานที่กำกับดูแลฟุตบอลในประเทศบังกลาเทศ มีสำนักงานใหญ่ตั้งอยู่ที่ธากา ก่อตั้งขึ้นเมื่อปี พ.ศ. 2515 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติบังกลาเทศ
สหพันธ์ฟุตบอลภูฏาน

สหพันธ์ฟุตบอลภูฏาน (Dzongkha: འབྲུག་ཡུལ་རྐང་རིལཁོངས་གཏོགས,) เป็นหน่วยงานที่กำกับดูแลฟุตบอลในประเทศภูฏาน มีสำนักงานใหญ่ตั้งอยู่ที่ทิมพู ก่อตั้งขึ้นเมื่อปี พ.ศ. 2526 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติภูฏาน
สหพันธ์ฟุตบอลอินเดีย

สหพันธ์ฟุตบอลอินเดีย (หรือ AIFF) เป็นหน่วยงานที่กำกับดูแลฟุตบอลในประเทศอินเดีย มีสำนักงานใหญ่ตั้งอยู่ที่ Dwarka, Delhi ก่อตั้งขึ้นเมื่อปี พ.ศ. 2480 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอินเดีย
สมาคมฟุตบอลมัลดีฟส์

สมาคมฟุตบอลมัลดีฟส์ (หรือ FAM) เป็นหน่วยงานที่กำกับดูแลฟุตบอลในประเทศมัลดีฟส์ มีสำนักงานใหญ่ตั้งอยู่ที่มาเล ก่อตั้งขึ้นเมื่อปี พ.ศ. 2525 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติมัลดีฟส์
สมาคมฟุตบอลเนปาล

สมาคมฟุตบอลเนปาล (Nepali: अखिल नेपाल फुटबल संघ (एन्फा), , หรือ ANFA) เป็นหน่วยงานที่กำกับดูแลฟุตบอลในประเทศเนปาล มีสำนักงานใหญ่ตั้งอยู่ที่ปาฏัน ก่อตั้งขึ้นเมื่อปี พ.ศ. 2494 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเนปาล
สหพันธ์ฟุตบอลปากีสถาน

สหพันธ์ฟุตบอลปากีสถาน (หรือ PFF) เป็นหน่วยงานที่กำกับดูแลฟุตบอลในประเทศปากีสถาน มีสำนักงานใหญ่ตั้งอยู่ที่ลาฮอร์ ก่อตั้งขึ้นเมื่อปี พ.ศ. 2490 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติปากีสถาน
ฟุตบอลศรีลังกา

ฟุตบอลศรีลังกา (หรือ FSL) เป็นหน่วยงานที่กำกับดูแลฟุตบอลในประเทศศรีลังกา มีสำนักงานใหญ่ตั้งอยู่ที่โคลัมโบ ก่อตั้งขึ้นเมื่อปี พ.ศ. 2482 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติศรีลังกา
เฆฟเฟรน ซัวเรซ

เฆฟเฟรน อิซัค ซัวเรซ เบร์มูเดซ (เกิด 20 มกราคม ค.ศ. 1988) หรือเรียกโดยย่อว่า เฆฟเฟรน เป็นอดีตนักฟุตบอลอาชีพชาวเวเนซุเอลา
เขาเริ่มต้นอาขีพนักฟุตบอลกับทีมเยาวชนของเตเนริเฟ ก่อนย้ายมาศูนย์ฝึกฟุตบอลลามาเซีย ของบาร์เซโลนา เขาถูกพัฒนาจนได้ขึ้นมาเล่นทีมชุดใหญ่ในปี 2008 เขาเป็นส่วนหนึ่งของทีมของแป็ป กวาร์ดิออลา ในชุดที่ชนะเลิศลาลิกาสามสมัย ซูเปร์โกปาเดเอสปัญญาสองสมัย ยูฟ่าแชมเปียนส์ลีก และชิงแชมป์สโมสรโลก  ก่อนย้ายไปสปอร์ติงลิสบอน ในปี 2011 แต่ไม่ได้ลงเล่นมากนัก จึงย้ายกลับมาในสเปนกับเรอัลบายาโดลิด แล้วจึงย้ายไปเล่นกับหลากหลายทีมทั่วยุโรป ก่อนที่ในปี 2021 เขาจะย้ายร่วมทีมอัลดาฮิด ในสหรัฐอาหรับเอมิเรตส์ ก่อนย้ายมาลำพูนวอร์ริเออร์ในไทย ในเดือนมิถุนายนปีเดียวกัน 
เฆฟเฟรน ลงเล่นกว่า 30 นัดให้กับทีมชาติสเปนชุดเยาวชนเขาพาทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2006  ที่โปแลนด์ และชิงแชมป์ยุโรป รุ่นอายุไม่เกิน 21 ปี 2011 ที่ประเทศเดนมาร์ก ก่อนที่จะเลือกเล่นให้กับทีมชาติเวเนซุเอลา ในระดับชุดใหญ่
เกียรติประวัติ.
สโมสร.
บาร์เซโลนา เบ
บาร์เซโลนา
สปอร์ติง
ลำพูน วอร์ริเออร์
ทีมชาติ.
สเปน อายุไม่เกิน 21 ปี
สเปน อายุไม่เกิน 19 ปี
การเลือกตั้งรัฐสภาและการลงประชามติในเยอรมนี ค.ศ. 1936

การเลือกตั้งรัฐสภาเยอรมันเกิดขึ้นในวันที่ 29 มีนาคม ค.ศ. 1936 โดยเป็นประชามติคำถามเดียวที่ถามผู้เลือกว่าจะยอมรับให้การยึดครองทางทหารในไรน์ลันด์และพรรคเดียวในไรชส์ทาคใหม่ที่มีทั้งนาซีและ'แขก'อิสระของพรรค เหมือนกับการโหวตครั้งก่อนหน้าในสมัยนาซี การเลือกตั้งนี้ก็ยังมีการโกงเลือกตั้ง ซึ่งอ้างว่าในผู้มีสิทธิร้อยละ 99 มีผู้สนับสนุนร้อยละ 98.8 ในฐานะการแสดงผาดโผน ผู้เลือกตั้งจำนวนมากถูกนำขึ้นไปในอากาศยาน"กราฟ เซ็พเพอลีน"และ"ฮินเดินบวร์ค"บินเหนือไรน์ลันด์
นี่เป็นการเลือกตั้งครั้งแรกที่จัดหลังประกาศให้กฎหมายเนือร์นแบร์คเป็นกฎหมายใน ค.ศ. 1935 ซึ่งถอดถอนสิทธิพลเมือง (รวมสิทธิในการโหวด) จากชาวยิวและชนกลุ่มน้อยอื่น ๆ ในการเลือกตั้งและประชามติก่อนหน้าภายใต้การปกครองของนาซี ชาวยิว โปแลนด์ และชนกลุ่มน้อยอื่น ๆ ยังคงมีสิทธิในการโหวดโดยไม่มีการแทรกแซง และแม้แต่ส่วเสริมให้ลงคะแนนเสียงต่อต้านพวกนาซี (โดยเฉพาะในอำเภอที่มีชนกลุ่มน้อยจำนวนมาก) ในวันที่ 7 มีนาคม ค.ศ. 1936 ชาวยิวและยิปซีสูญเสียสิทธิในการโหวต
สหภาพฟุตบอลคีร์กีซ

สหภาพฟุตบอลคีร์กีซ (, หรือ KFU) เป็นหน่วยงานที่กำกับดูแลฟุตบอลในประเทศคีร์กีซสถาน มีสำนักงานใหญ่ตั้งอยู่ที่บิชเคก ก่อตั้งขึ้นเมื่อปี พ.ศ. 2535 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติคีร์กีซสถาน
สหพันธ์ฟุตบอลทาจิกิสถาน

สหพันธ์ฟุตบอลทาจิกิสถาน  เป็นหน่วยงานที่กำกับดูแลฟุตบอลในประเทศทาจิกิสถาน มีสำนักงานใหญ่ตั้งอยู่ที่ดูชานเบ ก่อตั้งขึ้นเมื่อปี พ.ศ. 2479 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติทาจิกิสถาน
สหพันธ์ฟุตบอลเติร์กเมนิสถาน

สหพันธ์ฟุตบอลเติร์กเมนิสถาน (, หรือ TFF) เป็นหน่วยงานที่กำกับดูแลฟุตบอลในประเทศเติร์กเมนิสถาน มีสำนักงานใหญ่ตั้งอยู่ที่อาชกาบัต ก่อตั้งขึ้นเมื่อปี พ.ศ. 2535 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเติร์กเมนิสถาน
สมาคมฟุตบอลอุซเบกิสถาน

สมาคมฟุตบอลอุซเบกิสถาน  เป็นหน่วยงานที่กำกับดูแลฟุตบอลในประเทศอุซเบกิสถาน มีสำนักงานใหญ่ตั้งอยู่ที่ทาชเคนต์ ก่อตั้งขึ้นเมื่อปี พ.ศ. 2489 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอุซเบกิสถาน
สมาคมฟุตบอลบาห์เรน

สมาคมฟุตบอลบาห์เรน  เป็นหน่วยงานที่กำกับดูแลฟุตบอลในประเทศบาห์เรน มีสำนักงานใหญ่ตั้งอยู่ที่มานามา ก่อตั้งขึ้นเมื่อปี พ.ศ. 2500 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติบาห์เรน
สมาคมฟุตบอลอิรัก

สมาคมฟุตบอลอิรัก  เป็นหน่วยงานที่กำกับดูแลฟุตบอลในประเทศอิรัก มีสำนักงานใหญ่ตั้งอยู่ที่แบกแดด ก่อตั้งขึ้นเมื่อปี พ.ศ. 2491 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอิรัก
สมาคมฟุตบอลจอร์แดน

สมาคมฟุตบอลจอร์แดน  เป็นหน่วยงานที่กำกับดูแลฟุตบอลในประเทศจอร์แดน มีสำนักงานใหญ่ตั้งอยู่ที่อัมมาน ก่อตั้งขึ้นเมื่อปี พ.ศ. 2492 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติจอร์แดน
ทั่วป๋า ยฺหวี

ทั่วป๋า ยฺหวี (拓拔余) (สิ้นพระชนม์ พ.ศ. 995), พระนามอย่างเป็นทางการ เจ้าชายยิ่นแห่งหนานอัน (南安隱王) พระนามเซียนเปย์ เค่อปั๋วเจิน (可博真) เป็นจักรพรรดิในช่วงเวลาสั้น ๆ ของเผ่าเซียนเปย์แห่งราชวงศ์เว่ย์เหนือ ได้รับสถาปนาเป็นจักรพรรดิโดยขันทีซ่งไอ่ หลังจากที่ซ่งไอ่ลอบปลงพระชนม์จักรพรรดิเว่ย์ไท่อู่ พระราชบิดาของพระองค์ในฤดูใบไม้ผลิปีพ.ศ. 995 และซ่งไอ่ควบคุมการบริหารราชการส่วนใหญ่ในช่วงรัชสมัยของพระองค์ ในปีต่อมาเมื่อทั่วป๋า ยฺหวี พยายามที่จะยึดอำนาจของพระองค์คือ ซ่งไอ่เขาได้ลอบปลงพระชนม์พระองค์เช่นกัน แต่แล้วก็ถูกกลุ่มข้าราชการโค่นล้ม จากนั้นจึงเชิญพระราชนัดดาของทั่วป๋า ยฺหวี พระนามว่า ถัวป๋า จวิน (พระราชโอรสของถัวป๋า หวง พระเชษฐาของทั่วป๋า ยฺหวี รัชทายาทผู้สวรรคตก่อนพระราชบิดา) ขึ้นครองราชย์เป็นจักรพรรดิเหวินเฉิง
References.
<templatestyles src="Reflist/styles.css" />
สมาคมฟุตบอลคูเวต

สมาคมฟุตบอลคูเวต  เป็นหน่วยงานที่กำกับดูแลฟุตบอลในประเทศคูเวต มีสำนักงานใหญ่ตั้งอยู่ที่คูเวตซิตี ก่อตั้งขึ้นเมื่อปี พ.ศ. 2495 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติคูเวต
สมาคมฟุตบอลเลบานอน

สมาคมฟุตบอลเลบานอน (, หรือ LFA) เป็นหน่วยงานที่กำกับดูแลฟุตบอลในประเทศเลบานอน มีสำนักงานใหญ่ตั้งอยู่ที่เบรุต ก่อตั้งขึ้นเมื่อปี พ.ศ. 2476 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเลบานอน
สมาคมฟุตบอลโอมาน

สมาคมฟุตบอลโอมาน  เป็นหน่วยงานที่กำกับดูแลฟุตบอลในประเทศโอมาน มีสำนักงานใหญ่ตั้งอยู่ที่Khoudh ก่อตั้งขึ้นเมื่อปี พ.ศ. 2521 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติโอมาน
สมาคมฟุตบอลปาเลสไตน์

สมาคมฟุตบอลปาเลสไตน์  เป็นหน่วยงานที่กำกับดูแลฟุตบอลในประเทศปาเลสไตน์ มีสำนักงานใหญ่ตั้งอยู่ที่เยรูซาเลม ก่อตั้งขึ้นเมื่อปี พ.ศ. 2471 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติปาเลสไตน์